The Bulgarian Media Portal in Chicago » Blog Archive » Чикаго ще се срещне с творчеството на Ивайло Диманов
Обложката на диска с авторски песни на Диманов
За Ивайло Диманов майсторът на словото Александър Геров пише в дневника си още в началото на 80-те години: “Много талантлив поет!”. Диманов е превеждан на английски, френски, италиански, сръбски и руски езици. Носител е на множество национални и международни литературни отличия, журналист на годината за 2008 г. Пял е и с Ал Бано и Ромина Пауър, както и със самия Окуджава. Имал е над две хиляди концерта със свои авторски песни в България, Гърция, Русия, Сърбия, Чехия, Румъния, Италия. Някои го наричат българският Боб Дилън, вероятно заради бунтарските му песни и несправедливата съдба на първата му книга “Площад Гарибалди”, превърнала се, по мнението на мнозина, в най­-известната стихосбирка на прехода.
Ивайло Диманов е роден в София. По образование е филолог, по душа – филантроп, и все още вярва, че Доброто може да надживее и смъртта. Неотдавна излезе най-­новата негова книга – сборникът с поезия “Всички клоуни отиват в Рая”. Записали се предварително за срещите с автора (а такива засега са уговорени в двете православни църкви и в училище “Джон Атанасов”), ще могат да закупят книгата с автограф.
Стихове от Ивайло Диманов може да се видят тук.